Nafarroako Parlamentuko Mahaiak, 2019ko otsailaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, irakasleentzako prestakuntza-jarduerei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko otsailaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Hezkuntza Departamentuak irakasleei zuzendutako zenbat prestakuntza-jarduera utzi dira bertan behera 2018an eta zer alde dago aurreko urteekin konparatuta?

– Zeri zor zaio alde hori?

– Zein da ikasturte honetan prestakuntza-jarduera bat egitea justifikatzeko aukera edo betebeharra duen gutxieneko irakasle-kopurua? Iaz, zein izan zen gutxieneko kopurua?

– Posiblea al da jarduerak bertan behera ez uzteagatik parte-hartzaile gutxirekin egiten egotea, iaz ezarritako parametroen arabera defizitarioak izanda ere?

Corellan, 2019ko otsailaren 6an

Foru parlamentaria: Alberto Catalán Higueras